લૉન્ચ થતાની સાથે જ હોન્ડા અમેઝે ઓટોમોબાઈલ માર્કેટમાં પોતાની પકડ જમાવી લીધી છે. હોન્ડા સિટી બાદ હોન્ડા અમેઝ પણ લોકોને પસંદ આવી રહી છે. ફેબ્રુઆરી 2017માં કંપનીએ હોન્ડા સિટીનું ફેસલિફ્ટ મોડેલ લૉન્ચ કર્યું હતું જે કંપની માટે ફાયદાકારક સાબિત થયું. આ દરમિયાન કંપની ન્યૂ જનરેશન અમેઝ પર પણ કામ કરી રહી હતી. મે 2018માં લૉન્ચ થયેલ હોન્ડા અમેઝ આવતાની સાથે જ માર્કેટમાં છવાઈ ગઈ છે, એક જ મહિનામાં 10 હજાર કારનું વેચાણ થયું છે. હોન્ડા અમેઝના આ ન્યૂ જનરેશન મોડેલમાં ડે-ટાઈમ રનિંગ લાઈટ્સ, 15 ઈંચ એલોય વ્હિલ્સ છે.